Kreutzwaldi patriotism ei ole mitte kitsas natsioonirõhutus, vaid pigemini sotsiaalne rahvusesümpaatia. Kreutzwald on tole­rantne rahvuseküsimuses, eesti rahvast tahab ta näha inimesväärses seisukohas teiste hulgas. Nagu nägime, omab Kreutz­waldi avar  inimsusekäsitus midagi kosmopoliitset. See on reli­gioosne humaansus, mis ei sea piire rahvuste ega nahavärvide vahele. Nii võib Kreutzwaldi kaasatunne ulatuda kogu inim­konnale, nagu on seda ta universaalse vaimuhariduse väär-tustus ja nõue.